Stredoslovenská distribučná, a.s.

Pri Rajčianke 2927/8, 010 47 Žilina

**PODMIENKY PRE ZARADENIE DO PREKVALIFIKAČNÉHO SYSTÉMU**

 **Realizácia elektromontážnych prác VVN**

 **časť A/ Elektrické stanice VVN/VN**

 **časť B/ Vedenia VVN**

Tento dokument určuje základné pravidlá a podmienky pre zaradenie záujemcov do prekvalifikačného systému (ďalej len „PS“) vyhláseného spoločnosťou Stredoslovenská distribučná, a.s., (ďalej len „SSD, a.s.“) pre realizáciu elektromontážnych prác VVN.

1. **Všeobecné informácie**

Pôvodné podmienky prekvalifikačného systému platné od 1.7.2019 „Prekvalifikačný systém pre realizáciu elektromontážnych prác VVN (Elektrické stanice VVN/VN a Vedenia VVN)“ sa rušia a nahrádzajú sa týmito novými podmienkami PS.

Zaradení dodávatelia v  pôvodnom PS SSD, a.s. budú ku dňu nadobudnutia platnosti nových podmienok PS písomne informovaní o nových podmienkach PS.

Podmienky PS sú záväzné pre obstarávania mimo pôsobnosti právnej úpravy verejného obstarávania, podľa interných predpisov SSD, a.s.

V rámci realizácie elektromontážnych prác VVN v podmienkach SSD, a.s. rozlišujeme realizáciu elektrických staníc VVN/VN a realizáciu vedení VVN.

Záujemca môže požiadať o zaradenie len do jednej z častí PS alebo spoločne do oboch častí PS.

Tieto podmienky PS sú platné od **1.7.2023**.

O zaradení, pozastavení, resp. vyradení dodávateľa z PS rozhoduje SSD, a.s.

Podmienky prekvalifikačného systému môže SSD, a.s. podľa potreby kedykoľvek aktualizovať. Aktualizáciu týchto pravidiel SSD, a.s. oznámi všetkým zaradeným dodávateľom a vyzve ich na predloženie dokumentov v zmysle nových podmienok, ak je to potrebné.

Úspešná prekvalifikácia nenahrádza účasť dodávateľa v samotnom výberovom konaní a ani nezaväzuje spoločnosť SSD, a.s. k uzavretiu zmluvného vzťahu s dodávateľom.

1. **Predmet prekvalifikačného systému**

Predmet prekvalifikačného systému

1. **Elektrické stanice VVN/VN**
* Realizácia prác na ES 110/22 kV a zabezpečenie realizačnej a porealizačnej inžinierskej činnosti až do vydania právoplatného kolaudačného rozhodnutia na základe vypracovanej projektovej dokumentácie.
1. **Vedenia VVN**
* Realizácia elektromontážnych prác na VVN vedeniach a zabezpečenie realizačnej a porealizačnej inžinierskej činnosti až do vydania právoplatného kolaudačného rozhodnutia na základe vypracovanej projektovej dokumentácie.

Realizácia elektromontážnych prác a realizačná a porealizačná inžinierska činnosť zahŕňa:

* zabezpečenie realizácie diela na základe vopred vyprojektovanej PD vrátane vykonania všetkých skúšok a prehliadok potrebných k bezpečnej prevádzke v zmysle:
	+ podmienok a noriem STN,
	+ stavebného zákona č. 50/1976 Zb. v znení neskorších predpisov,
	+ zákona o územnom plánovaní č. 200/2022 Z.z. v znení neskorších predpisov,
	+ zákona o energetike 251/2012 Z.z. v znení neskorších predpisov,
	+ vyhlášky MPSVaR SR č. 508/2009 Z.z.,
	+ nariadenia vlády č. 396/2006 o minimálnych bezpečnostných a zdravotných požiadavkách na stavenisko
	+ ako aj ostatných príslušných všeobecne záväzných právnych predpisov SR a podľa platných dokumentov SSD, a.s.

Elektroinštalačný materiál, ktorý je špecifikovaný v Katalógu prvkov a funkčných celkov zverejnenom na internetovej stránke [www.ssd.sk](http://www.ssd.sk) (ďalej len „KPFC“) zabezpečí SSD, a.s., ostatný materiál ako napríklad betónová zmes, piesok, drevené dosky, hranoly a drobný režijný materiál, ktorý nie je súčasťou katalógu KPFC, zabezpečuje dodávateľ.

* vytýčenie stavby,
* vytýčenie inžinierskych sietí ich správcami,
* vybavenie rozkopového povolenia, ak je pre realizáciu stavby požadované,
* zabezpečenie legislatívnych procesov na križovanie dopravných stavieb dotknutých stavbou,
* vypracovanie projektu dopravného značenia (PDZ), zabezpečenie dopravného značenia podľa odsúhlaseného PDZ, alebo iných technických opatrení požadovaných správcom križovaných objektov,
* zabezpečenie napäťovej výluky trakcie ŽSR a traťového dozoru v prípade, ak si to realizácia stavby vyžaduje,
* výkon stavbyvedúceho,
* výkon odbornej prehliadky a odbornej skúšky,
* zabezpečenie vstupov na cudzie pozemky a náhrada škôd spôsobených realizátorom stavby vlastníkom pozemkov a uvedenie pozemkov do pôvodného stavu,
* zabezpečenie súčinnosti pri vybavovaní kolaudačného rozhodnutia, ak stavba vyžadovala stavebné povolenie.

Všeobecné obchodné podmienky zabezpečenia výkonu prác a služieb a Usmernenie pre dodávateľov spoločností vykonávajúcich práce, pri ktorých vzniká ostatný a nebezpečný odpad sú zverejnené na internetovej stránke [www.ssd.sk](http://www.ssd.sk).

1. **Kvalifikačné podmienky**

Záujemca (FO, PO) o zaradenie do PS musí spĺňať požiadavky týkajúce sa:

1. osobného postavenia
2. finančného a ekonomického postavenia
3. technickej alebo odbornej spôsobilosti
4. kvality, ochrany ŽP a BOZP
5. Požiadavky týkajúce sa osobného postavenia:
6. Záujemca, jeho štatutárny orgán, člen štatutárneho orgánu, člen dozorného orgánu, ani prokurista nebol právoplatne odsúdený za trestný čin korupcie, za trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe. Záujemca preukáže splnenie podmienky čestným vyhlásením.
7. Záujemca nemá nedoplatky poistného na zdravotné poistenie, sociálne poistenie a príspevkov na starobné dôchodkové sporenie v Slovenskej republike a v štáte sídla, miesta podnikania alebo obvyklého pobytu. Záujemca preukáže splnenie podmienky čestným vyhlásením.
8. Záujemca nemá daňové nedoplatky voči daňovému a colnému úradu v Slovenskej republike a v štáte sídla, miesta podnikania alebo obvyklého pobytu. Záujemca preukáže splnenie podmienky čestným vyhlásením.
9. Nebol na majetok záujemcu vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku. Záujemca preukáže splnenie podmienky čestným vyhlásením.
10. Záujemca musí byť oprávnený podnikať v oblasti pre výkon prác na elektrických zariadeniach (napr. montáž, rekonštrukcia a údržba vyhradených technických zariadení elektrických v zmysle vyhlášky č. 508/2009) alebo má predmet činnosti obdobný s predmetom prekvalifikačného systému. Splnenie požiadavky si spoločnosť SSD, a.s. overí v dostupných registroch.
11. Záujemca ako aj spolupracujúca osoba (subdodávateľ) sa nedopustil závažných porušení záväzkov a odborných povinností voči spoločnostiam skupiny SSE Holding. Splnenie požiadavky si spoločnosť SSD, a.s. overí vo svojich interných databázach.
12. Záujemca nie je evidovaný v Zozname fyzických osôb a právnických osôb, ktoré porušili zákaz nelegálneho zamestnávania vedenom Národným inšpektorátom práce a/alebo neporušili zákaz nelegálneho zamestnávania a prehlásia, že počas plnenia zmluvy sa zaväzujú plniť všetky povinnosti v zmysle všeobecne záväzných právnych predpisov tak, aby neporušili zákaz nelegálneho zamestnávania, ako ho vymedzuje zákon č. 82/2005 Z.z. o nelegálnej práci a nelegálnom zamestnávaní a o zmene a doplnení niektorých zákonov. Záujemca preukáže splnenie podmienky čestným vyhlásením.
13. Požiadavky na preukázanie finančného a ekonomického postavenia:
14. Záujemca doloží aktuálne potvrdenie o poistení náhrady škody spôsobenej pri výkone povolania v súvislosti s realizáciou elektromontážnych prác minimálne na hodnotu 100 tis. Eur. Potvrdenie bude vystavené na dodávateľa vo forme kópie od poisťovne, resp. poistného certifikátu.
15. Požiadavky týkajúce sa technickej alebo odbornej spôsobilosti:

* 1. **Elektrické stanice VVN/VN**
1. Záujemca predloží výlučne vlastné referencie - zoznam elektromontážnych prác VVN týkajúcich sa elektrických staníc VVN/VN za obdobie posledných troch rokov, ktoré zrealizoval (referencie realizované treťou stranou nebudú akceptované). V prípade, že záujemca vznikol neskôr, predkladá referencie od roku vzniku. Tieto referencie musia obsahovať 3 akcie z územia EÚ, v celkovej hodnote minimálne 500 tis. Eur bez DPH.

Referencie je potrebné predložiť v nasledovnej štruktúre:

|  |  |  |  |  |  |
| --- | --- | --- | --- | --- | --- |
| rok realizácie | stavba VVN 1) | finančný objem bez DPH 2) | odberateľ | kontaktná osoba odberateľa, telefón (pre overenie referencií) | subdodávateľ (uviesť názov a či vykonával realizáciu alebo IČ)  |
|  |  |  |  |  |  |
| SPOLU za rok |  |  |  |  |  |

1) je potrebné uviesť názov stavby a bližší popis realizovaných činností, ktoré zodpovedajú predmetu prekvalifikačného systému

2) finančný objem uviesť len za realizáciu prác na ES 110/22 kV a zabezpečenie realizačnej a porealizačnej inžinierskej činnosti podľa predmetu prekvalifikačného systému

1. Zoznam kmeňových zamestnancov s uvedením odbornej spôsobilosti týkajúcej sa predmetu PS. V prípade, že záujemca v rámci realizácie elektromontážnych prác spolupracuje s tretími osobami, je potrebné doložiť zoznam spolupracujúcich osôb s uvedením ich odbornej spôsobilosti. Tento zoznam bude doložený fotokópiami oprávnení týchto osôb, doplnený o číslo autorizačného osvedčenia SKSI a podpísaný štatutárnym zástupcom spoločnosti.
2. Požadované oprávnenia/osvedčenia/dokumenty:
* Kópia platného oprávnenia na opravy, rekonštrukcie a montáž technického zariadenia podľa §14 a §15 ods. 4 zákona č. 124/2006 Z.z. o bezpečnosti a ochrane zdravia pri práci a o zmene a doplnení niektorých zákonov (BOZP), ktoré bude vystavené na meno právnickej alebo fyzickej osoby, v minimálnom rozsahu: VTZ elektrické do 110kV
* Kópia platného osvedčenia o odbornej spôsobilosti v zmysle Vyhlášky č. 508/2009 Z. z., ktorou sa ustanovujú podrobnosti na zistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia. Odbornú spôsobilosť požadujeme dokladovať tak, že minimálne jeden vlastný zamestnanec musí mať na riadenie činnosti alebo riadenie prevádzky odbornú spôsobilosť podľa §23 vyššie uvedenej vyhlášky pre činnosti na EZ, min. rozsah: nad 1000V do 110kV.
* Kópia platného osvedčenia na funkciu revízneho technika vyhradeného technického zariadenia elektrického s odbornou spôsobilosťou podľa §24 Vyhlášky č. 508/2009 Z. z. (min. rozsah: VTZ elektrické do 110kV), ktorou sa ustanovujú podrobnosti na zistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými, a ktorou sa ustanovujú technické zariadenia, ktoré sa považujú za vyhradené technické zariadenia. Záujemca uvedie v zozname, či ide o spolupracujúcu osobu alebo o vlastného zamestnanca.
* V prípade, že záujemca predloží osvedčenie podľa §24 Vyhlášky č. 508/2009 Z. z. spolupracujúcej osoby a záujemca nemá v oprávnení podľa §14 a §15 ods. 4 zákona č. 124/2006 Z.z. uvedenú činnosť „Odborné prehliadky a odborné skúšky“, je potrebné predložiť aj oprávnenie podľa §14 a §15 ods. 4 zákona č. 124/2006 Z.z. spolupracujúcej osoby, na základe ktorého môže táto spolupracujúca osoba vykonávať uvedenú činnosť. Pokiaľ spolupracujúca osoba s osvedčením podľa §24 Vyhlášky č. 508/2009 Z. z. je SZČO, nie je potrebné dokladovať oprávnenie podľa §14 a §15 ods. 4 zákona č. 124/2006 Z.z.
* Autorizačné osvedčenie vydané Slovenskou komorou stavebných inžinierov (ďalej len „SKSI“), podľa zákona SNR č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov pre výkon činnosti stavbyvedúci s odborným zameraním:
	+ Inžinierske stavby - potrubné, energetické a iné líniové stavby,
	+ Technické, technologické a energetické vybavenie stavieb – elektrotechnické zariadenia.

Osoba musí byť uvedená v zozname vlastných zamestnancov, záujemca doplní iba číslo autorizačného osvedčenia SKSI zamestnanca.

1. Bezpečné technologické postupy (BTP) na práce VVN podľa MPSVaR SR č. 147/2013 Z.z., o BOZP, na zaistenie bezpečnosti a ochrany zdravia pri stavebných prácach. Záujemca preukáže splnenie podmienky kópiami BTP z už zrealizovanej stavby alebo všeobecnými BTP na práce VVN.
	1. **Vedenia VVN**
2. Záujemca predloží výlučne vlastné referencie - zoznam elektromontážnych prác VVN týkajúcich sa vedení VVN za obdobie posledných troch rokov, ktoré zrealizoval (referencie realizované treťou stranou nebudú akceptované) . V prípade, že záujemca vznikol neskôr, predkladá referencie od roku vzniku. Tieto referencie musia obsahovať 3 akcie z územia EÚ v celkovej hodnote minimálne 500 tis. Eur bez DPH.

Referencie je potrebné predložiť v nasledovnej štruktúre:

|  |  |  |  |  |  |
| --- | --- | --- | --- | --- | --- |
| rok realizácie | stavba VVN 1) | finančný objem bez DPH 2) | odberateľ | kontaktná osoba odberateľa, telefón (pre overenie referencií) | subdodávateľ (uviesť názov a či vykonával realizáciu alebo IČ)  |
|  |  |  |  |  |  |
| SPOLU za rok |  |  |  |  |  |

1) je potrebné uviesť názov stavby a bližší popis realizovaných činností, ktoré zodpovedajú predmetu prekvalifikačného systému

2) finančný objem uviesť len za realizáciu elektromont. prác na VVN vedeniach a zabezpečenie realizačnej a porealizačnej inžinierskej činnosti podľa predmetu prekvalifikačného systému

1. Zoznam kmeňových zamestnancov s uvedením odbornej spôsobilosti týkajúcej sa predmetu PS. V prípade, že záujemca v rámci realizácie elektromontážnych prác spolupracuje s tretími osobami, je potrebné doložiť zoznam spolupracujúcich osôb s uvedením ich odbornej spôsobilosti. Tento zoznam bude doložený fotokópiami oprávnení týchto osôb, doplnený o číslo autorizačného osvedčenia SKSI a podpísaný štatutárnym zástupcom spoločnosti.
2. Požadované oprávnenia/osvedčenia/dokumenty:
* Kópia platného oprávnenia na opravy, rekonštrukcie a montáž technického zariadenia podľa §14 a §15 ods. 4 zákona č. 124/2006 Z.z. o bezpečnosti a ochrane zdravia pri práci a o zmene a doplnení niektorých zákonov (BOZP), ktoré bude vystavené na meno právnickej alebo fyzickej osoby, v minimálnom rozsahu: VTZ elektrické do 110kV.
* Kópia platného osvedčenia o odbornej spôsobilosti v zmysle Vyhlášky č. 508/2009 Z. z., ktorou sa ustanovujú podrobnosti na zistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia. Odbornú spôsobilosť požadujeme dokladovať tak, že minimálne jeden vlastný zamestnanec musí mať na riadenie činnosti, alebo riadenie prevádzky odbornú spôsobilosť podľa §23 vyššie uvedenej vyhlášky pre činnosti na EZ, min. rozsah: nad 1000V do 110kV.
* Kópia platného osvedčenia na funkciu revízneho technika vyhradeného technického zariadenia elektrického s odbornou spôsobilosťou podľa §24 Vyhlášky č. 508/2009 Z. z. (min. rozsah: VTZ elektrické do 110kV), ktorou sa ustanovujú podrobnosti na zistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia. Záujemca uvedie v zozname, či ide o spolupracujúcu osobu alebo o vlastného zamestnanca.
* V prípade, že záujemca predloží osvedčenie podľa §24 Vyhlášky č. 508/2009 Z. z. spolupracujúcej osoby a záujemca nemá v oprávnení podľa §14 a §15 ods. 4 zákona č. 124/2006 Z.z. uvedenú činnosť „Odborné prehliadky a odborné skúšky“, je potrebné predložiť aj oprávnenie podľa §14 a §15 ods. 4 zákona č. 124/2006 Z.z. spolupracujúcej osoby, na základe ktorého môže táto spolupracujúca osoba vykonávať uvedenú činnosť. Pokiaľ spolupracujúca osoba s osvedčením podľa §24 Vyhlášky č. 508/2009 Z. z. je SZČO, nie je potrebné dokladovať oprávnenie podľa §14 a §15 ods. 4 zákona č. 124/2006 Z.z.
* Autorizačné osvedčenie vydané Slovenskou komorou stavebných inžinierov (ďalej len „SKSI“), podľa zákona SNR č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov pre výkon činnosti stavbyvedúci s odborným zameraním:
	+ Inžinierske stavby - potrubné, energetické a iné líniové stavby,

Osoba musí byť uvedená v zozname vlastných zamestnancov, záujemca doplní iba číslo autorizačného osvedčenia SKSI zamestnanca.

1. Bezpečné technologické postupy (BTP) na práce VVN podľa MPSVaR SR č. 147/2013 Z.z., o BOZP, na zaistenie bezpečnosti a ochrany zdravia pri stavebných prácach. Záujemca preukáže splnenie podmienky kópiami BTP z už zrealizovanej stavby alebo všeobecnými BTP na práce VVN.
2. Požiadavky týkajúce sa zabezpečenia kvality, ochrany ŽP a BOZP :

Splnenie požiadavky záujemca preukáže certifikátom ISO, príp. inými riadiacimi dokumentmi, ktoré sa týkajú systému manažérstva kvality alebo životného prostredia alebo bezpečnosti práce (napr. relevantné interné smernice, príkazy a nariadenia, opis zabezpečenia systému manažérstva kvality ai.)

V rámci bezpečnosti práce záujemca predloží nasledujúce dokumenty týkajúce sa BOZP:

* Zoznam smerníc alebo iných interných dokumentov, ktoré riadia BOZP v spoločnosti záujemcu.
* Systém vykonávania kontrol na zabezpečenie BOZP osôb počas realizácie stavieb
* Systém prideľovania OOPP na základe vypracovanej analýzy rizík a nebezpečenstiev v rámci BOZP

K ochrane životného prostredia záujemca predloží kópiu Potvrdenia o registrácii vydaného príslušným okresným úradom podľa §98 odst.2 a odst.4 zákona č. 79/2015 Z.z. o odpadoch.

Spoločnosť SSD, a.s. je oprávnená preveriť splnenie vyššie uvedených podmienok a za tým účelom je oprávnená žiadať záujemcu o vysvetlenie a doplnenie predložených dokladov.

Zahraničné subjekty predložia k  odbornej kvalifikácii čestné vyhlásenie podpísané štatutárnym zástupcom spoločnosti, v ktorom deklarujú, že po zaradení do PS a po tom ako sa stanú víťazom vo výberovom konaní na konkrétnu stavbu, požiadajú SKSI o hosťovanie na daný projekt.

V prípade, že zahraničný subjekt požiadal SKSI o usadenie v SR, k odbornej kvalifikácii predloží zoznam kmeňových zamestnancov alebo spolupracujúcich osôb, v ktorom budú uvedené čísla jednotlivých autorizačných osvedčení SKSI.

Podmienky hosťovania / usadenia v SR sú uvedené na web stránke SKSI: [www.sksi.sk](http://www.sksi.sk) v časti Uznávanie odbornej kvalifikácie.

Stručný prehľad kvalifikačných podmienok sa nachádza v Prílohe č.1.

1. **Predkladanie dokladov**
2. Záujemca môže zaslať žiadosť o zaradenie do PS vrátane požadovaných dokumentov kedykoľvek v priebehu príslušného roka výhradne v elektronickej forme (e-mailom) na adresu erika.papugova@ssd.sk.

Dokumenty v papierovej forme nebudú akceptované. . Dokumenty obsahujúce osobné údaje musia byť zaheslované. Heslo k dokumentom je potrebné zaslať formou SMS na tel. číslo: 0905 420 515.

Zaslaním žiadosti o zaradenie do PS záujemca zároveň súhlasí s vykonaním kontroly zo strany SSD, a.s.

1. Doklady preukazujúce splnenie podmienok pre prekvalifikačný systém záujemca predkladá vo forme fotokópií.
2. Všetky zaslané doklady musí záujemca predložiť v slovenskom alebo v českom jazyku. Záujemca môže predložiť žiadosť a dokumenty aj v inom jazyku. V takomto prípade musí predložiť aj preklady dokumentov v slovenskom alebo českom jazyku. Ak sa zistí rozdiel v ich obsahu, rozhodujúci je preklad v slovenskom alebo českom jazyku.
3. Potrebné dokumenty musia byť podpísané štatutárnym orgánom žiadateľa, alebo členom štatutárneho orgánu žiadateľa, alebo osobou oprávnenou konať v mene žiadateľa v záväzkových vzťahoch vo veci predmetu prekvalifikačného systému.
4. Predložením požadovaných dokumentov do PS záujemca berie na vedomie informáciu o ochrane osobných údajov uvedenú na stránke [www.ssd.sk](http://www.ssd.sk).
5. **Zaradenie do prekvalifikačného systému**
6. SSD, a.s. posúdi predložené dokumenty a v prípade, že doklady sú neúplné alebo z dokladov nie je možné posúdiť ich platnosť alebo splnenie podmienok PS, vyzve záujemcu o doloženie potrebných dokladov resp. o ich vysvetlenie.
7. SSD, a.s. môže rozhodnúť o potrebe vykonať kontrolu priamo u záujemcu, na ktorej sa overia informácie uvedené v predložených dokumentoch. O vykonaní kontroly bude záujemca vopred informovaný. Pri výkone kontroly je záujemca povinný poskytnúť SSD, a.s. potrebnú súčinnosť. Z kontroly bude vyhotovený písomný zápis.
8. Ak počas procesu zaradzovania zaslaným dokladom a dokumentom skončila platnosť, alebo ak prestali byť aktuálne, záujemca túto skutočnosť bezodkladne oznámi SSD, a.s. a aktualizované doklady a dokumenty pošle na e-mailovú adresu uvedenú v článku IV. Záujemca je povinný bezodkladne informovať o zmenách, ktoré majú alebo by mohli mať vplyv na splnenie kvalifikačných požiadaviek.
9. Po predložení požadovaných dokumentov a oprávnení zo strany záujemcu a po posúdení kompletnosti a správnosti potrebnej dokumentácie spoločnosťou SSD, a.s. a správy z kontroly (ak sa vykonala) môže byť nový záujemca zaradený do prekvalifikačného systému.
10. SSD, a.s. môže záujemcov po splnení všetkých kvalifikačných podmienok zaradiť do PS 2x ročne t.j. k 1.1. alebo k 1.7. príslušného kalendárneho roka.

Záujemca, ktorý predloží kompletné dokumenty do 30.4. príslušného kalendárneho roka, môže byť po splnení všetkých kvalifikačných podmienok zaradený do PS k 1.7. príslušného kalendárneho roka.

Záujemca, ktorý predloží kompletné dokumenty do 31.10. príslušného kalendárneho roka, môže byť po splnení všetkých kvalifikačných podmienok zaradený do PS k 1.1. nasledujúceho kalendárneho roka.

6) Záujemca bude po splnení stanovených kvalifikačných podmienok zaradený do PS „podmienečne“. Na základe rozhodnutia SSD, a.s. bude oslovovaný do výberových konaní. Podmienečne zaradený dodávateľ sa môže stať víťazom maximálne v dvoch výberových konaniach. Po odovzdaní minimálne jedného zrealizovaného diela a jeho kladnom zhodnotení bude dodávateľ zaradený do PS natrvalo, o čom bude písomne informovaný. V prípade, ak skúšobný projekt nebude zhodnotený pozitívne, je SSD, a.s. oprávnená rozhodnúť o vyradení záujemcu z PS. Záujemca, ktorý predloží referencie od SSD, a.s. môže byť na základe rozhodnutia SSD, a.s. zaradený do PS natrvalo (bez skúšobných projektov

1. O zaradení do PS bude záujemca písomne informovaný.
2. Záujemca bude oslovovaný do výberových konaní po zaradení do PS po doručení oznámenia o jeho zaradení do PS.
3. V prípade nedoloženia aktuálnej dokumentácie a požadovaných dokladov žiadosť nového záujemcu o zaradenie do PS bude zamietnutá.
4. Pre vylúčenie pochybností, zaradenie záujemcu do PS je právom, nie povinnosťou spoločnosti SSD, a.s. SSD, a.s. si vyhradzuje právo nezaradiť záujemcu do PS aj v prípade splnenia všetkých podmienok, najmä v prípade, ak tomu bránia dôvody osobitného zreteľa.
5. SSD, a.s. môže žiadosť o zaradenie do PS zamietnuť najmä z nasledovných dôvodov:
6. nesplnenie kvalifikačných podmienok,
7. poskytnutie nepravdivej alebo skreslenej informácie (poskytnuté údaje budú overované prostredníctvom voľne dostupných verejných zdrojov),
8. predloženie neplatného dokladu alebo dokumentu, resp. nedoručenie niektorého z požadovaných dokladov alebo dokumentov v stanovenej lehote po tom, čo bol vyzvaný na ich doplnenie,
9. overovacia kontrola bola vyhodnotená ako neúspešná,
10. záujemca, štatutárny zástupca, zodpovedná osoba alebo spolupracujúca osoba záujemcu sa dopustili závažného porušenia záväzkov a odborných povinností voči spoločnostiam skupiny SSE Holding,
11. ak boli záujemca alebo spolupracujúca osoba/subdodávateľ interne vyhodnotení ako rizikoví na základe vyhodnotenia 3 oblastí (hodnotenie dodávateľov SSD, a.s., vyhodnotenie pohľadávok voči SSD, a.s., kontrola voľne dostupných verejných zdrojov),
12. ak záujemca v minulosti vykonával dielo pre SSD, a.s. a v rámci hodnotenia dodávateľov získal negatívne hodnotenie,
13. v prípade vedenia súdneho sporu, resp. predsúdneho konania medzi záujemcom a SSD, a.s.,
14. ak informácia o konflikte záujmov záujemcu sa preukáže ako opodstatnená,
15. aj bez udania dôvodu.
16. Ak bude žiadosť o zaradenie do prekvalifikačného systému zamietnutá, záujemca bude o tejto skutočnosti písomne informovaný.
17. Záujemca, ktorého žiadosť o zaradenie do PS bola zamietnutá, môže požiadať o kvalifikáciu v nasledujúcom najbližšom termíne po zamietnutí.
18. **Povinnosti dodávateľa zaradeného do prekvalifikačného systému**
19. Dodávateľ zaradený do PS je povinný bezodkladne písomne oznámiť SSD, a.s. akúkoľvek zmenu, ktorá sa týka kvalifikačných podmienok a nastala po prijatí rozhodnutia o zaradení do PS.
20. SSD, a.s. môže vyzvať dodávateľa zaradeného v PS na aktualizáciu dokumentov. Platné dokumenty sa nemusia opätovne predkladať, dodávateľ predloží čestné vyhlásenie o ich platnosti. V prípade vyžiadania dokumentu zo strany SSD, a.s., je dodávateľ povinný predložiť kópiu požadovaného dokumentu.
21. V prípade, že dodávateľ zaradený do PS uspeje vo výberovom konaní, nemôže dať vykonať celé dielo tretej/ím osobe/ám. Využiť subdodávateľov je oprávnený iba na základe písomného súhlasu SSD, a.s.
22. V prípade, že dodávateľ zaradený do PS spolupracuje s ďalšou osobou, ktorá nebola uvedená v zozname dodanom v kvalifikačnom konaní, je dodávateľ povinný bezodkladne písomne oznámiť túto skutočnosť SSD, a.s. a dokladovať spoluprácu s danou osobou čestným prehlásením a kópiami príslušných oprávnení.
23. V prípade, ak dodávateľ nesplní povinnosti v zmysle tohto článku, je SSD, a.s. oprávnená vyradiť dodávateľa z PS.
24. **Hodnotenie dodávateľov**
25. Účelom hodnotenia dodávateľov je zabezpečiť požadovanú kvalitu dodávok pre SSD, a.s.

V zmysle interných predpisov SSD, a.s. je dodávateľ hodnotený prideleným projektovým manažérom stavby v oblasti realizácie prác a v oblasti BOZP a životného prostredia.

Hodnotiacimi kritériami v prípade realizácie sú kvalita zrealizovaných prác, termín dodania, pružnosť pri odstraňovaní nedostatkov, úroveň komunikácie a kompletnosť dokumentácie.

V oblasti BOZP a životného prostredia sú hodnotiacimi kritériami dychová skúška na alkohol, používanie OOPP, dodržiavanie zásad BOZP a BPP, technický stav strojov a zariadení, dokumentácia a životné prostredie.

Hodnotenie dodávateľa môže byť vykonané aj v prípade výskytu nedostatkov počas realizácie diela. Na uvedené nedostatky bude dodávateľ upozornený príslušným zamestnancom SSD, a.s.

1. V prípade negatívneho hodnotenia je SSD, a.s. oprávnená pozastaviť oslovovanie, resp. vyradiť dodávateľa z PS.

SSD, a.s. je zároveň oprávnená uplatniť si voči dodávateľovi sankcie v zmysle príslušného zmluvného vzťahu.

1. **Pozastavené oslovovanie do výberových konaní**
2. Dodávateľovi môže byť pozastavené oslovovanie do výberových konaní v nasledujúcich prípadoch:
	1. ak bude uvedený v Zozname platiteľov dane z pridanej hodnoty, u ktorých nastali dôvody na zrušenie registrácie DPH, vedenom Finančným riaditeľstvom SR. Oslovovanie bude pozastavené do doby, počas ktorej bude uchádzač uvedený v zozname.
	2. ak bude evidovaný v Zozname fyzických osôb a právnických osôb, ktoré porušili zákaz nelegálneho zamestnávania vedenom Národným inšpektorátom práce a/alebo porušil zákaz nelegálneho zamestnávania,
	3. ak má dodávateľ preukázateľné reklamácie na nekvalitu diela pre SSD, a.s.,

d) ak dodávateľ nekoná, resp. je v omeškaní s výkonom porealizačnej inžinierskej činnosti, resp. iných povinností v zmysle aktuálne platného zmluvného vzťahu,

e) ak dodávateľ opakovane neplní záväzky vyplývajúce zo zmluvy resp. objednávky,

f) ak v rámci hodnotenia dodávateľov získal negatívne hodnotenie,

g) ak má nevysporiadané finančné záväzky voči SSD, a.s.,

h) na základe písomnej žiadosti dodávateľa o pozastavenie oslovovania,

i) z iných dôvodov,

j) prípadne aj bez udania dôvodu.

Dodávateľ, ktorému bolo pozastavené oslovovanie do súťaží, sa nebude môcť zúčastňovať výberových konaní vyhlásených na základe predmetného prekvalifikačného systému až do doby, kedy pominú dôvody pozastavenia.

1. **Vyradenie z prekvalifikačného systému**
2. Vyradiť dodávateľa z prekvalifikačného systému možno z dôvodov, ktoré vyplývajú z požiadaviek pre prekvalifikačný systém alebo z nasledujúcich dôvodov:
3. podstatne poruší povinnosti vyplývajúce zo zmlúv a obchodných podmienok k objednávke,
4. prestal spĺňať kvalifikačné požiadavky, alebo nesplnil aktualizované kvalifikačné podmienky,
5. neoznámil zmenu informácií alebo údajov, ktoré uviedol počas kvalifikačného konania,
6. ak v rámci hodnotenia dodávateľov získal negatívne hodnotenie,
7. ak informácia o konflikte záujmov dodávateľa sa preukáže ako opodstatnená,
8. ak je v úpadku v zmysle §3 ods. 1. Zákona č. 7/2005 Z.z. o konkurze a reštrukturalizácii a o zmene a doplnení niektorých zákonov v znení neskorších predpisov,

g) ak bol dodávateľ interne vyhodnotený ako rizikový,

h) na základe žiadosti dodávateľa o vyradenie z PS,

i) v prípade súdneho sporu, resp. predsúdneho konania medzi dodávateľom a  SSD, a.s.,

j) v prípade, ak nie je dodávateľ počas skúšobného projektu zhodnotený pozitívne,

k) z iných dôvodov,

l) prípadne aj bez udania dôvodu.

1. SSD, a.s., písomne informuje dodávateľa o rozhodnutí o vyradení z PS najneskôr do 30 dní od prijatia rozhodnutia o vyradení.
2. Ak bol dodávateľ vyradený z PS, môže požiadať o kvalifikáciu najskôr nasledujúci kalendárny rok po roku, v ktorom bolo prijaté rozhodnutie o vyradení dodávateľa z PS.

|  |  |
| --- | --- |
| Príloha č. 1 - Stručný prehľad kvalifikačných podmienok na realizáciu elektromontážnych prác VVN |  |